cyanic-selkie/wikianc huggingface dataset:
Ասպիրին
Մեխանիզմի հայտնագործում
1971թ․ բրիտանացի դեղաբան Ջոն Ռոբերտ Վանը ցույց է տվել, որ ասպիրինն ընկճում է պրոստագլանդինների և թրոմբօքսանների առաջացումը ։ Այս հայտնագործության համար նրան շնորհվել է Նոբելյան մրցանակ ֆիզիոլոգիայի կամ բժշկության բնագավառում 1982թ․ ։
Պրոստագլանդիններ և թրոմբօքսաններ
Ասպիրինի՝ պրոստագլանդինների և թրոմբօքսանների առաջացումն ընկճելու ունակությունը պայմանավորված է ցիկլօքսիգենազ ֆերմենտի (ՑՕԳ, հայտնի է որպես պրոստագլանդին-էնդոպերօքսիդ սինթազ, ՊՏԳՍ) անդարձելի ինակտիվացմամբ, որն անհրաժեշտ է պրոտոգլանդինի և թրոմբօքսանի սինթեզի համար։ Ասպիրինը հանդես է գալիս որպես ացետիլացնող նյութ, որտեղ ացետիլային խումբը կովալենտ կապով միանում է ֆերմենտի (ինքնասպանիչ արգելակում) ակտիվ հատվածում սերինային մնացորդի հետ։ Սա դարձնում է ասպիրինը տարբեր այլ ՈՍՀԲԴ-երից (ինչպիսիք են դիկլոֆենակն ու իբուպրոֆենը), որոնք դարձելի արգելիչներ են։
Ցածր դեղաչափով ասպիրինի օգտագործումն անդարձելի պաշարում է թրոմբօքսան A 2 -ի առաջացումը թրոմբոցիտներում՝ հանգեցնելով թրոմբոցիտների ագրեգացիայի ընկճող ազդեցության վնասված թրոմբոցիտի կյանքի տևողության ընթացքում (8-9 օր)։ Այս հակաթրոմբոտիկ հատկությունն ասպիրինին օգտակար է դարձնում նվազեցնել սրտի կաթվածներն այն անձանց մոտ, ովքեր ունեցել են ինֆարկտ, անկայուն կրծքահեղձուկ, իշեմիկ կաթված ։
Պրոստագլանդիններն, օրգանիզմում արտադրվող տեղային հորմոններ են, ունեն բազմազան ազդեցություններ, ներառյալ ցավի մասին տեղեկությունների փոխանցումը ուղեղ, հիպոթալամիկ թերմոստատի կարգավորումը և բորբոքումը։ Թրոմբօքսանները պատասխանատու են թրոմբոցիտների ագրեգացման համար, որոնք ձևավորում են արյան մակարդուկներ։ Սրտի կաթվածները հիմնականում առաջանում են արյան մակարդուկների պատճառով, և ասպիրինի ցածր դեղաչափերը համարվում են որպես արդյունավետ բուժամիջոց սուր սրտամկանի ինֆարկտի դեպքում։
ՑՕԳ-1 և ՑՕԳ-2 արգելակում
Ասպիրինն ազդում է ցիկլոօքսիգենազների առնվազն երկու տարբեր տեսակների վրա՝ ՑՕԳ-1 և ՑՕԳ-2։ Ասպիրինն անդարձելի արգելակում է ՑՕԳ-1 և փոփոխում է ՑՕԳ-2 ֆերմենտային ակտիվությունը։ ՑՕԳ-2-ը սովորաբար արտադրում է պրոստանոիդներ, որոնց մեծ մասը նախաբորբոքային են։ Ասպիրին-ձևափոխված ՊՏԳՍ2-ը արտադրում է լիպօքսիններ, որոնց մեծ մասը հակաբորբոքային են ։ Նոր ՈՍՀԲ դեղերը, ՑՕԳ-2-ի արգելակիչները (coxibs) մշակվել են միայն ՊՏԳՍ2 արգելակման համար, նպատակ ունենալով նվազեցնել ստամոքս-աղիքային կողմնակի ազդեցությունները ։
Սակայն մի քանի նոր ՑՕԳ-2 արգելակիչներ, ինչպիսիք են ռոֆեկոքսիբը (Vioxx), վերջին տասնամյակում հանվել է, երբ հայտնաբերվել է, որ ՊՏԳՍ2 արգելակիչները մեծացնում են սրտի կաթվածի և ինֆարկտի վտանգը ։ Էնդոթելիալ բջիջները, որոնք պատում են միկրոանոթները ենթադրվում է, որ խթանում են ՊՏԳՍ2, և, ընտրողականորեն ընկճելով ՊՏԳՍ2, պրոստագլանդինի առաջացումը (մասնավորապես, PGI2, պրոստացիկլին) նվազում է թրոմբօքսանի մակարդակների նկատմամբ, քանի որ թրոմբոցիտներում ՊՏԳՍ2-ը պաշարված չէ։ Այսպիսով, PGI2-ի պաշտպանիչ հակամակարդիչ ազդեցությունը դուրս է գալիս՝ բարձրացնելով թրոմբի և սրտի ինֆարկտների վտանգը և այլ շրջանառող խնդիրներ։ Քանի որ թրոմբոցիտները ԴՆԹ չունեն, դրանք չեն կարողանում սինթեզել նոր ՊՏԳՍ-եր, երբ ասպիրինն անդարձելիորեն արգելակում է ֆերմենտին, սա կարևոր տարբերություն է դարձելի արգելակիչների համեմատ։
Բացի այդ, ասպիրինը, ընկճելով ՑՕԳ-2-ի ունակությունն առաջացնելու նախաբորբոքային արգասիքներ, ինչպիսիք են պրոստագլանդինները, փոխակերպում է այս ֆերմենտի ակտիվությունը պրոստագլանդին ձևավորող ցիկլոօքսիգենազից լիպօքսիգենազ-ի նման ֆերմենտի․ ասպիրին-ստացած ՑՕԳ-2 մետաբոլիզողները մի շարք պոլիչհագեցած ճարպաթթուներ հիդրոպերօքսի արգասիքների, որոնք հետագայում մետաբոլիզվում են հատուկ միջնորդանյութերի, ինչպիսիք են ասպիրին խթանված լիպօքսինները, ասպիրին-խթանված ռեսոլվինները և ասպիրին-խթանված մարեսինները։ Այս միջնորդանյութերն օժտված են ուժեղ հակաբորբոքային ակտիվությամբ։ Ենթադրվում է, որ ՑՕԳ-2-ի այս ասպիրին-խթանված անցումը ցիկլոօքսիգենազից լիպօքսիգենազ ակտիվության և հատուկ միջնորդանյութերի հաջորդական առաջացումը նպաստում է ասպիրինի հակաբորբոքային ազդեցություններին  ։
Ցավազերծող, տենդամարիչ և հակաբորբոքային ազդեցությունները
Մորֆինանման դեղերի հետ համեմատած՝ ասպիրինն ավելի թույլ ցավազերծիչ է։ Ասպիրինի 600 մգ-ը ≤կոդեինի 60 մգ-ին։ Ասպիրինը մեղմում է բորբոքային, հյուսվածքների վնասման հետ կապված, շարակցական հյուսվածքի և ծածկույթի ցավերը, սակայն գրեթե անարդյունավետ է ընդերային և իշեմիկ ցավերի դեպքում։ Ցավազերծող ազդեցությունը հիմնականում հետևանք է ծայրամասային ցավաընկալիչների զգայունության նվազման, ինչը պայմանավորված է նյարդային վերջույթիների՝ PG-ով միջնորդված գերզգայունության վերացմամբ։ Առկա նաև ազդեցության կենտրոնական բաղադրիչ՝ ենթակեղևային մակարդակով ազդեցության արդյունքում ցավազգայնության շեմքի բարձրացում։ Ասպիրինին բնորոշ չեն հանգստաբեր ազդեցությունը, հոգեհուզական ոլորտի փոփոխությունները, ընտելացումը և ֆիզիկական կախյալությունը։
Ասպիրինը, ազդելով ենթատեսաթմբում տեղակայված ջերմակարգավորման կենտրոնի վրա, ակտիվացնում է ջերմատվությունը. տենդի դեպքում արագ իջեցնում է մարմնի ջերմաստիճանը(քրտնարտադրություն, մաշկի անոթների լայնացում)։ Սակայն միևնույն ժամանակ ասպիրինը չի իջեցնում ջերմագոյացումը։
Արտաքին հղումներ
Կատեգորիա:Դեղամիջոցներ այբբենական կարգով Կատեգորիա:Ոչ ստերոիդային հակաբորբոքային դեղեր
Մարիա Էլենա Մոյանո
Մարիա Ելենա Մոյանո Դելգադո (María Elena Moyano Delgado, ), աֆրոպերուական համայնքի կազմակերպիչ պերուացի ֆեմինիստ, որը սպանվել է «Սենդերո Լումինոսո» կազմակերպության անդամների կողմից։ Նա երկու անգամ եղել է FEPOMUVES-ի (Վիլա էլ Սալվադորի կանանց ժողովրդական ֆեդերացիա) նախագահ, մինչ սպանությունը եղել է փոխքաղաքապետ։ Նրա հուղարկավորությանը ներկա է եղել 300 հազար մարդ, ինչը հանգեցրել է «Սենդերո Լումինոսո» կազմակերպության ազդեցության նվազմանը։ Հետմահու պարգևատրվել է «Պատվո շքանշանով»։
Կենսագրություն
Մարիա Ելենա Մոյանոն ծնվել է Լիմայի Սանտյագո դե Սուրկո քաղաքում, 1958 թվականի նոյեմբերի 29-ին, Եվգենիա Դելգադո Կաբրերայի և Էրմոգենես Մոյանո Լեսկանոյի ընտանիքում։ Ունեցել է վեց եղբայրներ և քույրեր ։ Երբ նա 13 տարեկան էր, ընտանիքը տեղափոխվել է Վիլա էլ Սալվադոր, Լիմայի շրջակայքի տնակային ետնախորշեր։ Մարիա Ելենան մեծացել է աղքատության մեջ, կրթաթոշակ է ստացել Գարսիլասո դե Լա Վեգա Ինկերի համալսարանում իրավագիտություն սովորելու համար, բայց երկու տարի անց թողել է ուսումը՝ կենտրոնանալով հասարակական ակտիվության վրա ։ 1980 թվականին Մարիա Ելենան ամուսնացել է Գուստավ Պինեկիի հետ։ Նրանք ունեցել են երկու երեխա ։
Հասարակական գործունեություն
Վիլա էլ Սալվադորում Մարիա Ելենան օգնել է բացել տարրական դպրոցներ, անվճար ճաշարաններ և մայրիկների ակումբներ ։ 1983 թվականին նա դարձել է Վիլլա Սալվադորի Կանանց Ժողովրդական ֆեդերացիայի «FEPOMUVES» հիմնադրման նախաձեռնողներից մեկը։ Ֆեդերացիան դասընթացներ է անցկացրել կանանց համար, ստեղծել նախագծեր և ներկայացրել նրանց հետաքրքրությունները։ Մարիա Ելենան երկու անգամ ընտրվել է ֆեդերացիայի նախագահ ։ Ֆեդերացիան կազմակերպել է տեղական սրճարաններ և իրականացրել «Vaso de Leche» ծրագիրը, որի նպատակն է եղել յուրաքանչյուր երեխայի ստիպել ամեն օր մեկ բաժակ կաթ խմել ։ Նախաձեռնությունը ստանձնել են Լիմայի քաղաքապետ Ալֆոնսո Բարրանտես Լինգանը և Միացյալ Ձախերը, ապա ներգրավվել է նաև «FEPOMUVES» ֆեդերացիան ։ 1991 թվականին Մարիա Ելենան նշանակվել է Վիլա Սալվադորի քաղաքապետի տեղակալ ։
Մարիա Ելենան քննադատել է Ալբերտո Ֆուխիմորիի և Սենդերո Լյումինոսո կազմակերպության գլխավորած Պերուի կառավարությանը։ Նրա կարծիքով վարչակազմը անարդյունավետ է կազմակերպել աշխատանքները, իսկ ոստիկանությունը կոռումպացված է եղել։ Ֆուխիմորին ձեռնարկել է տնտեսման արմատական միջոցառումներ, որոնք նախատեսված են եղել գնաճը մեղմելու համար, բայց սրել են սոցիալական խնդիրները և հասարակության անհավասարությունը  ։
Մոյանոն ակտիվ աշխատանքներ է իրականացրել նոր ձախ Միավորված մարիատեգիստական կուսակցության մեջ։ Իմանալով, որ իրեն կարող են սպանել, նա շարունակել է ընդդիմանալ Սենդերո Լյումինոսոյին՝ պնդելով, որ իրենց գործունեությունն այլևս հեղափոխական չէ։ Ի պատասխան` Սենդերո Լյումինոսոն նրան հայտարարել է «ռևիզիոնիստ» ։ Սենդերո Լյումինոսոն տպագրել է թռուցիկներ, որոնք պարունակել են մեղադրանքներ Մարիա Ելենայի հասցեին. նրանք ասում էին, որ նա աշխատում է կառավարության համար, և ինքը պատասխանատու է բաշխիչ կենտրոնի պայթյունի համար։ Մարիա Ելենան հերքել է այդ մեղադրանքները ։ Խուանա Լոպես Լեոն և մեկ այլ ակտիվիստ՝ Վասո դե Լեչեն, սպանվել են Սենդերո Լումինոսոյի կողմից 1991 թվականի օգոստոսի 31-ին, որից հետո Մարիա Ելենան սկսել է նամակներ ստանալ մահվան սպառնալիքներով ։ Նա որոշ ժամանակով լքել է երկիրը, իսկ վերադառնալուն պես նրան տրամադրել են թիկնապահներ։ Երբ Սենդերո Լյումինոսոն 1992 թվականի փետրվարի 14-ին կոչ է արել զինված գործադուլ կազմակերպել և բոլորին մնալ տանը, նա բողոքել է՝ ղեկավարելով խաղաղության երթը ։ Մարիա Ելենան հավատում էր, որ բռնությունը հեռանկար չունի և հանդես էր գալիս սոցիալական արդարության և ինքնակառավարման օգտին ։
Սպանություն
1992 թվականի փետրվարի 15-ին Սանդերո Լյումինոսո կազմակերպության անդամների կողմից Վիլա էլ Սալվադորում տեղի ունեցած խոշոր միջոցառման ժամանակ Մարիա Ելենա Մոյանոն սպանվել է իր երեխաների աչքի առաջ ։ Մարդասպանները գնդակահարել են նրան, ապա մարմինը պայթեցրել պայթուցիկ նյութերով ։ Նախնական տվյալներով՝ նրա հուղարկավորությանը ներկա է գտնվել շուրջ 300 հազար մարդ։ 1992 թվականի սեպտեմբերին Սանդերո Լյումինոսոյի առաջնորդ Աբիմաել Գուզմանի ձերբակալությանը զուգընթաց, Մարիա Ելենայի սպանության նկատմամբ վրդովմունքը դիտվել է որպես կարևոր քայլ կազմակերպության ազդեցությունը թուլացնելու ուղղությամբ ։ Նախագահ Պեդրո Պաբլո Կուչինսկին հետմահու պարգևատրել է Մարիա Ելենային «Պատվո շքանշանով»։ Մրցանակը նրա մորն է հանձնվել 2017 թվականին ։
1998 թվականին թողարկվել է «Քորաջ» ֆիլմը, որտեղ ներկայացվել է Մարիա Ելենայի կյանքի գեղարվեստական տարբերակը ։ 1997 թվականին Amnesty International-ը Պերուում մարդու իրավունքների վերաբերյալ զեկույց է հրապարակել` նվիրված Մարիա Ելենայի հիշատակին ։ Իլինոյսի համալսարանի Լատինական Ամերիկայի և Կարիբյան ավազանի ուսումնասիրությունների կենտրոնը 2017 թվականին Ուրբան-Շամպեյնում հիմնել է Մարիա Ելենա Մոյանոյի անվան կրթաթոշակային հիմնադրամ, որը նախատեսված է Լատինական Ամերիկայի իսպանախոս ասպիրանտների ուսանողներին ֆինանսավորելու համար ։
Արտաքին հղումներ
Կատեգորիա:Հանցագործություններ կանանց նկատմամբ Կատեգորիա:Պերուացի հասարակական գործիչներ Կատեգորիա:Պերուացի ֆեմինիստներ Կատեգորիա:Պատվո շքանշանի ասպետներ (Ռուսաստան)
Անդորրայի Օլիմպիական Կոմիտե
Անդորրայի Օլիմպիական Կոմիտե (կատ.՝ Comitè Olímpic Andorrà), Անդորրայի ազգային օլիմպիական կոմիտե։ Հիմնադրվել է 1971 թվականին։ Դարձել է ՄՕԿ-ի անդամ 1975 թվականին ։ Գրասենյակը գտնվում է Անդորրա լա Վելիե քաղաքում։
Արտաքին հղումներ
Կատեգորիա:Ազգային օլիմպիական կոմիտեներ
Տաղարան (2842)
Տաղարան (2842), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2842 թվի տակ։ Ձեռագիրը գրվել է 1830 թվականին Կալկաթայում։ Գրված է թղթի վրա, որը ունի 15,6x23 չափս։ Ձեռագիրը կազմված է 102 թերթից։ Գրված է միասյու ն,շղագրով։ Կազմը` կաշեպատ տախտակ։ Հիշատակարաններ՝ գրչի՝ 40ա ։
Ծանոթագրություններ
Կատեգորիա:Մատենադարանի ձեռագրեր
ՀՀ վերահսկիչ պալատ
Հայաստանի Հանրապետություն վերահսկիչ պալատ, Վերահսկիչ պալատը (ՎՊ) անկախ մարմին է, որը, «Վերահսկիչ պալատի մասին» ՀՀ օրենքի (2006) համաձայն, վերահսկողություն է իրականացնում բյուջետային միջոցների և պետական ու համայնքային սեփականության օգտագործման նկատմամբ։ Պալատի գործունեության ծրագիրը հաստատում է ՀՀ ԱԺ-ն։
Արտաքին հղումներ
Կատեգորիա:Հայաստան
Սերոկի սարավանդ
Կատեգորիա:Հայաստանի աշխարհագրություն
Ունտերամերգաու
Ունտերամերգաու (Unterammergau), կոմունա Գերմանիայի Բավարիա երկրամասում։
Ենթարկվում է Վերին Բավարիա վարչական շրջանին։ Գտնվում է Գարմիշ Պարտենկիրխեն շրջանի կազմում։ Բնակչությունը կազմում է 1466 մարդ (ըստ 2010 թվականի դեկտեմբերի 31-ի) ։ Տարածքը կազմում է 29,90 կմ²։ Պաշտոնական կոդ՝ 09 1 80 135։
Արտաքին հղումներ
Կատեգորիա:Գերմանիայի քաղաքներ
Ստարի Գորոդոկ (գյուղ, Օդինցովսկի շրջան)
Ստարի Գորոդոկ (Старый Городок), գյուղ Ռուսաստանի Մոսկվայի մարզի Օդինցովսկի շրջանի կազմում։
Բնակչությունը 2006 թվականին գրանցված տվյալներով կազմում էր 6425 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:1936 թվականին հիմնադրված բնակավայրեր Կատեգորիա:Ռուսաստանի Մոսկվայի մարզի Օդինցովսկի շրջանի բնակավայրեր
Վերին Շենգավիթ 2-րդ փողոց (Երևան)
Վերին Շենգավիթ 2-րդ փողոց, փողոց Երևանում՝ Շենգավիթ վարչական շրջանի Վերին Շենգավիթ թաղամասում։
Տվյալներ
Սկսվում է քաղաքային նշանակություն ունեցող Գարեգին Նժդեհի փողոցից և ձգվում մինչև Մայիսի 9-ի փողոց։
Տես նաև
Կատեգորիա:Երևանի փողոցներ
Waiting for the Sun
Waiting for the Sun-ը ամերիկյան լեգենդար ռոք խումբ The Doors-ի երրորդ ստուդիական ալբոմն է։ Ալբոմը թողարկվել է 1968 թվականի հուլիսին, և դարձել է խմբի առաջին և միակ ալբոմը որը առաջին հորիզոնականն է զբաղեցրել Ամերիկայի չարթերում։ Ալբոմը նաև իր մեջ է ներառում խմբի երկրորդ հիթային սինգլ համարվող "Hello, I Love You" երգը։ Ալբոմը նաև զբաղեցրեց 16րդ հորիզոնականը Անգլիայում։ Բացառությամբ երկուսի ալբոմի մնացյալ բոլոր երգերը գրվել են այն ժամանակահատվածում երբ խումբը ձայնագրել է իրենց առաջին և երկրորդ ստուդիական ալբոմները։ Ալբոմի կենտրոնական երգը պետք է լիներ բավական երկար և թատերական "Celebration of the Lizard" երգը, սակայն այդ երգից միայն մի հատվածը ընդգրկվեց ալբոմի ցանկում՝ "Not to Touch the Earth"-ը։ Ալբոմը վաճառվել է ավելի քան 9 միլիոն օրինակով ամբողջ աշխարհում։
Կառուցվածք
"Celebration of the Lizard" երգը նախապես պետք է զբաղեցներ ալբոմի ամբողջ առաջին կողմը, բայց խումբը երբեք չկարողացավ ձայնագրելերգի համար այն ստուդիական տարբերակը որը նրանց պետք էր և նրանք ուզում էին։ (Հետագայում խումբը այն ձայնագրում է այն իրենց առաջին համերգային ալբոմում՝ Absolutely Live-ում)։
Խմբի որոշ երկրպագուներ այն կարծիքն են հայտնել որ երբ "Celebration of the Lizard" երգի ձայնագրությունը հետաձգվեց, խմբի ավելի վաղ շրջանի երկու ստեղծագործություններ "Hello, I Love You" և "Summer's Almost Gone" երգերը վերանայվեցին և վերաձայնագրվեցին արպեսզի լրացնեն պակասը։ Այս երկու երգերի դեմո տեսակները ձայնագրվել են խմբի 1965 թվականին լույս տեսած առաջին դեմո ալբոմում։ Waiting for the Sun-ը դարձավ խմբի ամենակարճ ալբոմը։
Ալբոմի 40-ամյակին նվիրված վերաողարկման ժամանակ "Celebration of the Lizard" երգը որը ենթավերնագրված էր "An Experiment/Work in Progress" անունով, և "Not to Touch the Earth" երգի սկզբնական երկու տարբերակները ընդգրկվեցին որպես հավելյալ երգեր։
Waiting for the Sun-ը հաճախ է քննադատության ենթարկվել իր փափուկ հնչողության համար, և համարվում է որ հենց այդ հնչողության պատճառով խումբը փոխեց իրենց նախկին հնչողությունը որի շնորհիվ դարձել էր ճանաչված։ Չնայած սրան ալբոմը ներառում է խմբի որոշ դասական դարձած ստեղծագործություններ ինչպիսիք են "Hello, I Love You", "Five to One", "Spanish Caravan", "Not to Touch the Earth" և հակասական, պատերազմի դեմ գրված "The Unknown Soldier" երգերը։
Ալբոմի համանուն անունով՝ "Waiting for the Sun" դուրս է մնացել ալբոմից սակայն հետո այն ձայնագրվել է 1970 թվականին թողարկված Morrison Hotel ալբոմում։
Ալբոմի ձայնագրման ժամանակ Ռեյ Մանզարեկը փոխեց իր Vox Continental գործիքը Gibson G-101ճով, որը և հետագայում նա նվագում էր խմբի համերգային կատարումների ժամանակ։
Խմբի կիթառիստ Ռոբի Կրիեգերը ալբոմում ցույց է տալիս ֆլամենգո ժանրում իր վարպետությունը "Spanish Caravan" երգում։
Երգացանկ
Բոլոր երգերը գրվել են Ջիմ Մորիսոնի, Ռոբի Կրիգերի, Ռեյ Մանզարեկի, և Ջոն Դենսոմրի կողմից։
Աղբյուրներ
Կատեգորիա:1968 ալբոմներ Կատեգորիա:The Doors Կատեգորիա:Անգլալեզու ալբոմներ Կատեգորիա:Billboard 200 գլխավորած ալբոմներ
Ընդհանուր բարիք
Ընդհանուր բարիք (նաև՝ հանրային բարիք), փիլիսոփայությունում, տնտեսագիտությունում և քաղաքագիտությունում տվյալ հասարակության ողջ կազմի կամ մեծամասնության համար ընդհանուր և օգտակար մի բան։ Փիլիսոփայության մեջ գոյություն ունեն ընդհանուր բարիքի գաղափարի զանազան մեկնաբանություններ : Նախկինում ընդհանուր բարիքի վաղ գաղափարները շարադրել են հին հույն փիլիսոփաները, այդ թվում Արիստոտելը և Պլատոնը։ Արիստոտելի փիլիսոփայությունից սերող և ցայսօր բավականին տարածված ընդհանուր բարիքի ընկալումներից մեկը ժամանակակից հետազոտողներից մեկը անվանել է «հասարակությանը պատկանող և հասանելի, սակայն դրա անդամների կողմից կիսվող բարիք» ։ Ընդհանուր բարիքի գաղափարը զարվացել է քաղաքագետների, բարոյախոս փիլիսոփաների և հանրային տնտեսագետների, այդ թվում Թովմա Աքվինացին, Նիկոլո Մաքիավելին, Ջոն Լոքը, Ժան-Ժակ Ռուսոն, Ջեյմս Մեդիսոնը, Ադամ Սմիթը, Կարլ Մարքսը, Ջոն Ստյուարտ Միլը, Ջոն Մեյնարդ Քեյնսը, Ջոն Ռոլզը, և այլ մտածողներ։
Ժողովրդավարության տեսությունում
Խորհրդակցական ժողովրդավարությունում ընդհանուր բարիքը կարգավորող իդեալներ է ։ Այլ կերպ ասած, ժողովրդավարական քննարկման մասնակիցները ձգտում են ընդհնաուր բարիքի իրացմանը։ Այդ առանձնահատկությունը տարբերում է խորհրդակցական ժողովրդավարությունը ժողովրդավարության հավաքական գաղափարներից, որոնք կենտրոնացած են մեծապես նախընտրությունների հավաքական ամբողջությունների վրա։ Ի տարբերություն հավաքական գաղափարների խորհրդակցական ժողովրդավարությունը ընդգծում է այն գործընթացները, որոնց միջոցով գործակալները ընդհանուր բարիքի դատողությունների հիման վրա արդարացնում են քաղաքական նկրտումները ։
Արտաքին հղումներ
Կատեգորիա:Սոցիալական փիլիսոփայության հասկացություններ Կատեգորիա:Բարոյականության հասկացություններ
Ագրոնոմիական հանքանյութեր
Ագրոնոմիական հանքանյութեր, որպես հանք, պարարտանյութ կամ դրա ստացման հումք, ինչպես նաև հողբարելավման աշխատանքներում օգտագործվող օգտակար հանածոներ։ Տերմինն առաջին անգամ կիրառվել է 1921 թվականին ռուս քիմիկոս Յա․ Վ․ Սամոյլովի կողմից ։
Ընդհանուր բնութագիր
Ագրոնոմիական հանքանյութերը բույսերի սնման տարրեր՝ ֆոսֆոր, կալիում, ազոտ, կալցիում, բորի և պղնձի հանքանյութեր պարունակող լեռնային ապարներն ու հանքատեսակներն են ։
Տարածվածություն
Բնական բորակների հարուստ հանքեր կան Չիլիում, ապատիտների խոշոր պաշարներ՝ Ռուսաստանում (Կոլա թերակղզի), ԱՄՆ-ում, Մեքսիկայում, Ֆինլանդիայում, ֆոսֆորիտների՝ Ֆրանսիայում, Ռուսաստանում, Կանադայում, ԱՄՆ-ում, Ղազախստանում, իսկ կալիումական աղերի՝ Կանադայում, Բելառուսում, Իսրայելում, Գերմանիայում, Ռուսաստանում և այլուր։
Հայաստանում տարածված կալիումով հարուստ դացիտային տուֆի հիմքի վրա մշակվել է կալիում, կալցիում, ֆոսֆոր և միկրոտարրեր պարունակող, դանդաղ յուրացվող համալիր պարարտանյութի ստացման տեխնոլոգիա ։
Ծանոթագրություններ
Կատեգորիա:Հանքանյութեր Կատեգորիա:Պարարտանյութեր
Դատաստանագիրք (2880, Մխիթար Գոշ)
Մխիթար Գօշ, Դատաստանագիրք (2080), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2080 թվի տակ։ Ձեռագիրը գրվել է 1784 թվականի Հովհաննես Փառակեցի գրիչի կողմից հաշտարխանում։ Գրված է թղթի վրա, որը ունի 33×21 չափս։ Ձեռագիրը կազմված է 282 թերթից։ Գրված է միասյուն, նոտրգրով։ Ունի կշիո արդարութեան մանրանկարներ։ Կազմը` կաշեպատ ստվարաթուղթ։ Հիշատակարան գրչի՝ 5ա O :
Ծանոթագրություններ
Կատեգորիա:Մատենադարանի ձեռագրեր
Նգուգի վա Թիոնգո
Կենսագրություն
Նգուգի ի Թիոնգոն (ի ծնե Ջեյմս Նգուգի) ծնվել է 1938 թվականի հունվարի 5-ին Քենիայի Լիմուրու քաղաքում։ Նա սկզբում սովորել է միսիոներական դպրոցում, իսկ հետո՝ կիկույու ազատ դպրոցում։ Նա 1959-1964 թվականներին սովորել է Ուգանդայի Մակերերե համալսարանում, որտեղ ստացել է անգլերենի բակալավրի կոչում, որից հետո վեց ամիս աշխատել է Նայրոբիի տեղական թերթերից մեկում որպես լրագրող։ Վեց ամիս անց նա մեկնում է Անգլիա, որտեղ շարունակում է գրականություն ուսումնասիրել։
1962 թվականին Կամպալայի Ուգանդայի ազգային թատրոնում բեմադրվել է նրա «Սև ճգնավորը պիեսը, իսկ 1976 թվականին Նայրոբիի Քենիայի ազգային թատրոնում բեմադրվել է «Դեդան Քիմաֆիի դատավարությունը» պիեսը։
1967 թվականին վերադարձել է Քենիա, որտեղ սկսել է աշխատել Նայրոբի համալսարանի անգլերեն բանասիրության ամբիոնում։ Հենց այս ժամանակաշրջանում նա իր քրիստոնեական Ջեյմս անունը փոխեց Նգուգիի։ Երկու տարի անց նա լքեց համալսարանը՝ ի նշան բողոքի ուսանողական անկարգությունների ժամանակ, և 1970-1971 թվականներին աֆրիկյան գրականություն դասավանդեց Իլինոյսի Հյուսիսարևմտյան համալսարանում, բայց ավելի ուշ վերադարձավ Նայրոբիի համալսարան, որտեղ դարձավ անգլերեն բանասիրության ասիստենտ։
1973 թվականին Ալմա-Աթայում Ասիայի և Աֆրիկայի գրողների համաժողովում արժանացել է «Լոտոս» մրցանակի։ 1974 թվականին ԽՍՀՄ գրողների միության հրավերով ապրել է Յալթայում, որտեղ ավարտել է իր «Արյունոտ ծաղկաթերթեր» վեպը։
1977 թվականին Նգուգին ձերբակալվել է Քենիայի իշխանությունների կողմից։ Նրա դեմ պաշտոնական մեղադրանք չի առաջադրվել, սակայն ենթադրվում էր, որ նա ձերբակալվել է իր հայրենի քաղաքի գյուղացիների և աշխատավորների շրջանում քաղաքական ակտիվություն արթնացնելու արշավի պատճառով։ 1978 թվականին ազատ է արձակվել։ Սակայն ազատ արձակվելուց հետո նա այլևս չկարողացավ դասավանդել տեղի համալսարանում։
1982 թվականին Նգուգին մեկնում է Անգլիա՝ վեպ գրելու, որի գաղափարը հղացել է դեռ բանտում։ Այդ ժամանակ Քենիայում պետական ​​հեղաշրջում սկսվեց, և Թիոնգոն որոշեց շարունակել մնալ Անգլիայում։ 1977 թվականից ապրել և դասավանդել է ԱՄՆ-ում՝ Եյլի համալսարանում, Նյու Յորքի համալսարանում և Կալիֆորնիայի Իրվին համալսարանում։
2004 թվականի օգոստոսի 8-ին նա եկավ հայրենիք՝ Արևելյան Աֆրիկա, մեկամսյա շրջագայության շրջանակներում, օգոստոսի 11-ին գրողը և նրա կինը դարձան կողոպուտի և բռնության զոհ իրենց վարձակալած հսկվող բնակարանում .։ 2006 թվականի նոյեմբերի 10-ին, երբ գտնվում էր Սան Ֆրանցիսկոյի Vitale հյուրանոցում, նրան հետապնդում էին, և հյուրանոցի անվտանգության աշխատակիցը հրամայեց հեռանալ հյուրանոցից։ Այս իրադարձությունն առաջացրեց հասարակական դժգոհություն և վրդովեցրեց աֆրոամերիկացիներին և Ամերիկայում ապրող աֆրիկյան սփյուռքի անդամներին. հյուրանոցը ներողություն խնդրեց .։
Գրական կարիերա
Նգուգի վա Թիոնգոն համարվում է Արևելյան Աֆրիկայի ամենատաղանդավոր գրողներից մեկը։ 1960 թվականից գրել է մեծ թվով վեպեր, պիեսներ և քննադատական ​​էսսեներ։ Իր աշխատություններում Թիոնգոն կենտրոնացել է Քենիայի սոցիալական, մշակութային և քաղաքական խնդիրների վրա։
Իր առաջին «Մի լացիր», «Երեխա» և «Գետի միջև» վեպերում գրողը խոսեց Մաու Մաուի ապստամբության տրավմատիկ հետևանքների մասին, որոնք ազդեցին Կիկույու ընտանիքի կյանքի վրա և անկախ դպրոցական շարժման ազդեցության մասին գյուղական Կիկույու դպրոցներում։
Նրա դեբյուտել է «Մի՛ լացիր, երեխա» ինքնակենսագրական վեպով։ (1964 թվական, ռուսերեն թարգմանություն՝ 1967 թվական), որի հերոս Նյորոգեն Մաու Մաուի ապստամբության ժամանակ խուսափում է պայքարին մասնակցելուց՝ հաշտարար դիրք բռնելով, բայց հավատալով, որ ապագայում իրեն մեծ բաներ և հատուկ առաքելություն են սպասում։ Սակայն Նյորոգեն ավելի ուշ սկսում է իրեն վախկոտ և մոտ ինքնասպանություն համարել, որից նրան փրկում է մայրը։
«Տարբեր ափերի վրա» վեպում (1965 թվական) Խոնիա գետի հակառակ կողմում գտնվող լեռներում ապրող ցեղերը մրցում են մարդկանց տիտղոսի համար, որից առաջացել է վաղուց մահացած մարգարե Մուգոն, ով կանխատեսել է սպիտակ մարդկանց տեսքը («հագնված թիթեռների պես»), բռնագրավել տեղական հողերը և այն, որ բնակիչներից մեկը կազատի մարդկանց գերությունից։ Դպրոցի ուսուցիչ Վայակին, ով իրեն համարում է Մուգոյի հետնորդը, մի քանի տարի սովորում է Նայրոբիի մարզում միսիոներների հետ և որոշում, որ հենց նա պետք է փրկի իր ժողովրդին։ Այնուամենայնիվ, քրիստոնեությունը ավանդական հավատալիքների հետ հաշտեցնելու Վայյակիի փորձը անհաջող է. հերոսը մահանում է իր ցեղակիցների ձեռքով։
Երրորդ վեպը «Ցորենի հատիկ ռուսերեն». (1967 թվական) միավորեց Մաու Մաուի ապստամբության հիշողությունները Քենիայի նկարագրության հետ մինչև անկախությունը:Այս գրքում ռուս հետազոտողները տեսնում են Դոստոևսկու ազդեցությունը և նրա պատկերացումները մեղքի խոստովանության մաքրարար դերի մասին։ Վեպում խախտված է իրադարձությունների հաջորդականությունը և հերթափոխվում են դրվագներ անցյալից ու ներկայից։ (Դեռ անտիպ 1960-ական թվականների աֆրիկյան արձակի համար)։ Նրա հերոս Մուգոն ապստամբության ժամանակ դավաճանեց կուսակցական առաջնորդ Կիհիկուն բրիտանական գաղութային իշխանություններին։
Ցանկանալով քավել իր ընկալած մեղքը, նա վիրավորում է անգլիացի սպային և չորս տարի հայտնվում համակենտրոնացման ճամբարում։ Քենիայի անկախացումից հետո նրան հրավիրել են ելույթ ունենալու գյուղական փառատոնում՝ որպես ազատագրական պայքարի մասնակից։ Սակայն Մուգոն հրապարակում հրապարակավ խոստովանում է իր դավաճանությունը» գրքում։ (1977 թվականներ), նրա ամենաերկար և ամենաբարդ վեպը՝ Թիոնգոն, ավելի մեծ ճշգրտությամբ է նկարագրում նոր էլիտայի կողմից քենիացի աշխատավոր ժողովրդի շահագործումը։
«Արյունոտ ծաղկաթերթերում» ռուս գրականագետները տեսնում են սոցիալիստական ​​ռեալիզմի ազդեցությունը (սակայն, առանց ակտիվ դրական հերոսի կերպարի); իսկ վերնագրի թունավոր կարմիր ծաղիկը խորհրդանշում է կապիտալիզմի զարգացումը և նրա բերած սոցիալական հակադրությունները։ Վեպը պատմում է չորս հերոսների մասին, ովքեր բանտարկված են սպանության համար։ Նրանցից մեկը ուսուցիչ և հասարակական ակտիվիստ Կարեգան է. Երկրորդը Մունիրան է՝ նախկին տնօրեն և սոցիալական պայքարի հակառակորդ. երրորդը Աբդուլլահն է՝ կիսահնդիկ, ով մասնակցել է Անկախության պատերազմին. Չորրորդը նախկին մարմնավաճառ է, այժմ բնակելի տների և ժամանցի Վանջայի սեփականատեր։
Գրողը միշտ համակրել է իր երկրում ճնշված ժողովրդին։ Մինչ անկախությունը գրեթե բոլոր քենիացիները ճնշված են եղել, իսկ անկախություն ձեռք բերելուց հետո ճնշվել է միայն բանվոր դասակարգը, ինչը Նգուգի վա Թիոնգոն ցույց է տվել իր ստեղծագործություններում։ Գաղութային կառավարության քննադատության ուղղությունը տեղափոխվում է դեպի նոր գաղութատիրություն։ Դա ակնհայտ դարձավ այն աշխատություններում, որոնք նա գրել է «Արյան ծաղկաթերթերից» հետո։«Խաչված սատանան» (1980 թվական, սկզբնապես տպագրվել է Կիկյույում, անգլերեն՝ 1982 թվական, ռուսերեն թարգմանություն՝ 1985 թվական) գրքում հեղինակը փորձել է այլաբանության և սիմվոլիզմի միջոցով պատկերել կապիտալիզմի չարիքները ժամանակակից Քենիայում։ Թիոնգոն փորձում էր գրել Կիկյույում, որպեսզի այն, ինչ նա փորձում էր ասել, հասկանա լայն բնակչությանը, բայց միևնույն ժամանակ նա փորձեց գրել քաղաքական և մշակութային էսսեներ անգլերեն լեզվով՝ միջազգային ճանաչման համար։
Հեղինակը նաև ինքնակենսագրություն է գրել բանտում անցկացրած ժամանակի մասին՝ «Ձերբակալված. Գրող-բանտարկյալի օրագիրը» թվական(1981 թվական )։ Խաչված սատանան երգիծական գրքույկ է։ Մի քանի հերոսներ «Սատանայի գնդակի» հրավեր են ստանում՝ այսպես են անվանել տեղի ուսանողները հարուստների հանդիպումը, որտեղ նրանք մասնակցելու են մրցույթին՝ պատմելով, թե ինչպես են իրենց հարստությունը ձեռք բերել։ Դեպքի վայրում հայտնվում են և՛ մանր ստահակներ, և՛ խոշոր սպեկուլյանտներ։ Վերջապես խոսքը տրվում է բանվորների առաջնորդին, և կապիտալիստները փախչում են զայրացած ամբոխից։ Իր անունով վերնագրված (1989 թվական) վեպի գլխավոր հերոսը Մաու Մաուի ապստամբության նախկին մասնակիցն է, ով ցանկանում է խաղաղ կյանք սկսել։ Ընտանիքի տուն գնալու ճանապարհին նա հայտնվում է բանտում, հետո հոգեբուժարանում, բայց այնտեղից փախչելով՝ գալիս է այն եզրակացության, որ արդարությունը վերականգնելու համար զինված ապստամբություն է անհրաժեշտ։ Համոզված լինելով ժողովրդի ճնշումների մեջ՝ նա կազմակերպում է գործադուլ, բանտում գտնվող բանտարկյալների խռովություն, վերջապես ժողովրդական ապստամբություն, որի ժամանակ կազմակերպվում է հարուստների ունեցվածքի հրկիզումը։ Զինվորների կողմից հետապնդվող Մաթիգարին և նրա ուղեկիցը մահանում են գետում, բայց նրա ընկերը՝ որբ տղա Մուրյուկին, փորում է հերոսի կողմից թաքցրած Կալաշնիկովը և պատրաստվում շարունակել կռիվը։
«Ագռավի հրաշագործը» վեպը նույնպես երգիծական-ֆարսային բնույթ ունի (2007 թվական), որի գլխավոր հերոսներին հաջողվում է մերկացնել աֆրիկյան պայմանական երկրի՝ Աբուրիրիայի դաժան դիկտատորին (կան գրքի հեղինակային տարբերակները կիկույու և անգլերեն)։
Նրա վերջին գրքերն են՝ Գլոբալեկտիկա. Գիտելիքի տեսություն և քաղաքականություն (2012 թվական), շարադրությունների ժողովածու (2009; Նգուգին գրում է աֆրիկյան լեզուների վճռորոշ դերի մասին «աֆրիկյան հիշողության վերածնման» մեջ), Ինքնակենսագրական «Երազներ պատերազմի ժամանակ. մանկության հուշեր» (2010) և «Թարգմանչի տանը. հուշեր», 2012)։ Նրա «Կատարյալ ինը» գիրքը, որն ի սկզբանե գրվել և հրատարակվել է Կիկյույում, թարգմանվել է անգլերեն 2020 թվականին և իր ժողովրդի ծագման պատմության առասպելական-էպիկական պոեզիայի ընկալումն է. և համաաֆրիկյան պրիզմա» ։ Հրաշքների և տոկունության այս պատմության մեջ հեղինակը շեշտում է մարդկանց առաքինությունները՝ գեղեցկության ձգտումը, անձնական քաջության անհրաժեշտությունը, որդիական բարեպաշտության կարևորությունը և կյանքը որպես աստվածային պարգև ընկալելը։ 2021 թվականի մարտին դարձավ բնիկ աֆրիկյան լեզվով գրված առաջին աշխատանքը, որը առաջադրվեց Բուքերյան միջազգային մրցանակի, ընդ որում Նգուգին առաջին թեկնածուն էր և՛ հեղինակի, և՛ նույն գրքի թարգմանչի համար։
Իշայր
Իշայր, գավառ Մեծ Հայքի Մոկք նահանգի կազմում, Վանա լճից հարավ ։ Սահմանակից էր հյուսիսից Ռշտունից, արևմուտքից՝ Իշայր Մյուս, հարավից՝ Իշոց, արևելքից՝ Առանձնակ գավառներին։ VII դ. «Աշխարհացոյցում» հիշատակվում է որպես Մոկք նահանգի առաջին գավառը։ Հետագայում կոչվել է Շնիձոր (Մոկսի և Խիզանի միջև)։ Արտաշեսյանների և Արշակունիների թագավորությունների ժամանակ եղել է հայկական պետության կազմում, այնուհետև անցել է պարսիկներին (V դ.), արաբներին (VII դ.), 885-ից եղել է Բագրատունիների, 908-ից հետո՝ Վասպուրականի թագավորության կազմում, XI դ. նվաճել են թուրք–սելջուկները, XIII դ.՝ մոնղոլները, XIV–XV դդ.՝ Ակ–Կոյունլու և Կարա–Կոյունլու թուրքական ցեղերը, 1555-ից՝ օսմանյան թուրքերը։ 1915-ի մայիսին ռուսական զորքերը հայ կամավորների օգնությամբ գրավեցին Իշայրը, սակայն 1918-ի սկզբին նորից անցավ թուրքերին։ Միջին դարերում Իշայրում, Կեցան գետի ձախ ափին, հայտնի էր Ս. Կանանց վանքը (հետագայի Ս. Խաչ վանքը)։ Իշայրը բոլոր ժամանակներում էլ ունեցել է հայ հոծ բնակչություն, որը բռնությամբ տեղահանվել է 1915-ի Մեծ եղեռնի ժամանակ։ Նրանց մի մասը զոհվել է գաղթի ճանապարհին։
Ծանոթագրություններ
Կատեգորիա:Մոկքի գավառներ
Տուզլուկուշ
Բնակչությունը 2009 թվականին գրանցված տվյալներով կազմում էր 377 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Բելեբեևսկի շրջանի բնակավայրեր
(6702) 1988 BP3
(6702) , աստերոիդ աստերոիդների հիմնական գոտում։ Հայտնաբերվել է 1988 թվականի հունվարի 18-ին Անրի Դեբեոնի կողմից Լա Սիլյայում ։
Միջին հեռավորությունը Արեգակից կազմում է 2,697475 ա. մ., առավելագույնը մոտենում է 2,3346 ա. մ. հեռավորության վրա և հեռանում 3,0604 ա. մ. ։ Արեգակի շուրջ մեկ ամբողջական պտույտ է կատարում 1618,21 երկրային օրվա ընթացքում, իր ուղեծրով շարժվելով միջինում 0,222468 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,75° անկյուն։
Արտաքին հղումներ
Կատեգորիա:1988 թվականին հայտնաբերված աստղագիտական մարմիններ Կատեգորիա:Անրի Դեբեոնի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Միլլե Մարկովիչ
Միլենտիե (Միլլե) Մարկովիչ (Милентије Миле Марковић, Mille Marković, ), ծագումով շվեդ, սերբ բռնցքամարտիկ ու հանցագործ, սեքս-ակումբի սեփականատեր, գանգստեր ։ Սպանվել է 2014 թվականի հունվարի 23-ին Ստոկհոլմի շրջանում՝ Ուլվսունդում, գլխին արձակված կրակոցից ։
Կենսագրություն
Միլլեի մայրը մահացել է, երբ նա երեք կամ չորս տարեկան էր։ Նա հոր հետ մեկնել է Շվեդիա և Շվեդիայի քաղաքացիություն ստացել 1982 թվականին ։ Մարկովիչը բռնցքամարտիկ էր և հանդես էր գալիս ինչպես սիրողական, այնպես էլ պրոֆեսիոնալ մակարդակով ։ 1977 թվականին նա 16 տարեկանում Շվեդիայի առաջնությունում դարձել է թեթևագույն քաշային կարգ, իսկ պրոֆեսիոնալ մակարդակով հանդես է եկել կիսամիջին քաշային կարգում։ 1989 թվականին Միլլեն հեռացել է պրոֆեսիոնալ բռնցքամարտից ։
Իր մարզական կարիերան ավարտելուց հետո Մարկովիչը 1990-ական թվականներին բացել է «Club Privé» սեքս-ակումբը, որի սեփականատերը շուտով դարձել է նախկին ոստիկան Լյուբոմիր Պիլիպովիչը, իսկ հետո հոկեյիստ Միխայել Բադելտը։ Մարկովիչին այդ ժամանակից ի վեր բազմիցս մեղադրել են տարբեր հանցագործություններ կատարելու մեջ. այսպես, 1995 թվականի հունիսին նա դատապարտվել էր մեկ տարվա ազատազրկման շորթման և մարմնական վնասվածքներ հասցնելու փորձի համար ։ Մարկովիչը նաև այդ ժամանակ իր ակումբում սենյակը կահավորել է թաքնված տեսախցիկներով՝ հույս ունենալով այնտեղ հռչակավոր մարդկանց գրավել, տեսագրել, թե ինչպես են նրանք թմրանյութեր օգտագործում կամ սեռական հարաբերությամբ զբաղվում, իսկ հետո օգտագործել նյութը շանտաժի և գումար շորթելու համար ։
2008 թվականին Մարկովիչին մեղադրանքներ են առաջադրվել հարկերից խուսափելու, թմրանյութերի և զենքի առևտրի, ինչպես նաև գողացված ապրանքների իրացման մեջ։ 2009 թվականի վերջին նրան ևս երկու մեղադրանք է առաջադրվել թմրանյութերի առևտրի և մարդու վրա հարձակման մեջ, 2011 թվականին՝ գործազրկության և հիվանդության սոցիալական խարդախությունների ստացման մեջ , իսկ 2013 թվականին՝ սպանության հրահրման և պլանավորման մեջ, որը նշանակված էր 2013 թվականի մայիսի 10-ին ՝ Միխայել Բադելտի հետ պայմանավորվածությամբ ։ Սակայն սպանության հետ կապված մեղադրանքները հանվել են այն բանից հետո, երբ վկաներից մեկը հրաժարվել է իր ցուցմունքներից ։
Մարկովիչը դարձել է այն մարդկանցից մեկը, ում նյութերն ու պատմվածքները հիմք են հանդիսացել շվեդ լրագրող Թոմաս Շեբերգի հեղինակած «Կարլ Գուստավ՝ միապետը ակամայից» (Carl XVI Gustaf — den motvillige monarken) գիրքը գրելու համար, որը համահեղինակել է Դանե Ռաուշերը և Տուվե Մեյերը և հրապարակվել է 2010 թվականի նոյեմբերին ։ Մարկովիչը պնդել է, որ Կարլ Գուստավը բազմիցս երիտասարդ տարիքում այցելել է գիշերային ակումբներ և ժամանակ է անցկացրել թեթևաբարո կանանց ընկերակցությամբ ։ 2011 թվականի մայիսին Մարկովիչը հայտարարել էր, որ ինքն ունի լուսանկարներ, որոնք արվել են 1980-ական թվականներին և հաստատել է Կարլ XVI հայտարարությունները, սակայն հետո պարզվել էր, որ ներկայացված նյութերը ֆոտոմոնտաժ են ։ 2012 թվականին Բեատա Հանսոնը և Դեանե Ռաուշերը լույս են ընծայել «Միլլե Մարկովիչ. կենսագրություն» գիրքը ։
Մահ
2014 թվականի հունվարի 23-ին Մարկովիչը սպանվել է. նրա գլխին չորս կրակոց են արձակել երկու անհայտ անձինք Ուլվսունդում՝ Ստոկհոլմի արևմտյան շրջանում, Մարկովիչի տան մոտ։ Շվեդիայի ոստիկանությունը գտել է մեքենայի ղեկին մահացած Մարկովիչին, սակայն նրան արդեն հնարավոր չէր փրկել ։ Չորս ամիս անց՝ մայիսին, Մարկովիչի սպանության կասկածանքով երեք մարդ է ձերբակալվել ։ Ավելի ուշ երեքին էլ բաց են թողել։
Գրականություն
Կատեգորիա:Շվեդ բռնցքամարտիկներ Կատեգորիա:Շվեդ հանցագործներ
Կատագենեզ (երկրաբանություն)
Կատագենեզ, երկրակեղևում ցածր ջերմության ու ճնշման պայմաններում ընթացող քիմիական և ֆիզիկա-քիմիական պրոցեսների գենետիկական տիպ։ Տերմինն առաջարկել է Ա. Ֆերսմանը՝ 1922 թ-ին։ Համապատասխանում է նստվածքային ապարների զարգացման այն փուլին, որն սկսում է դիագենեզից հետո, սակայն նախորդում է մետամորֆիզմին։ Կատագենեզի գլխավոր գործոններն են՝ ջերմությունը (8-12 Կմ խորության վրա՝ 300-350 °C), ճնշումը (նույն խորության վրա՝ 1800-2900 մթն) և լուծույթները (փոխազդեցության մեջ են մտնում իրենց ներծծող ապարների հետ)։ Կատագենեզի օրինաչափությունների ճանաչումը կարևոր գործնական նշանակություն ունի (օրինակ, նստվածքային շերտերի նավթաբերության հեռանկարների գնահատման, ածուխների, շինանյութերի հատկությունների կանխագուշակման համար)։
Կատեգորիա:Երկրաբանություն
Մյուս Իշայր
Ծանոթագրություններ
Կատեգորիա:Մոկքի գավառներ
Սեն Լորան դը Կոնդել
Սեն Լորան դը Կոնդել (Saint-Laurent-de-Condel), համայնք Ֆրանսիայի Ստորին Նորմանդիա մարզի Կալվադոս գավառում ։
Բնակչությունը 2008 թվականի դրությամբ կազմում է 517 մարդ, բնակչության խտությունը` 42.00 մարդ/կմ²։ Բնակավայրը զբաղեցնում է 12.31 կմ² տարածք։
Աշխարհագրություն
Գտնվում է Փարիզ քաղաքից 210 կմ արևմուտք, Կան քաղաքից` 16 կմ հարավ։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 314 աշխատունակ (15-64 տարեկան) բնակիչ, որոնցից ակտիվ էին 235-ը, իսկ ոչ ակտիվները` 79։ Ակտիվության ցուցանիշը կազմում է 74,8 %։ 235 աշխատունակ մարդկանցից աշխատել է 223 անձ (112 տղամարդ և 111 կին)։ Գործազուրկ են եղել 12 անձ (6 տղամարդ և 6 կին)։ 79 անաշխատունակներից 29-ը եղել են աշակերտներ կամ ուսանողներ, 35-ը` թոշակառուներ, իսկ 15-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Շչորսա (գյուղ, Բրատսկոեի շրջան)
Շչորսա (Щорса), գյուղ Ուկրաինայի Նիկոլաևի մարզի Բրատսկոեի շրջանում։
2001 թվականի տվյալներով Շչորսա գյուղում բնակվում էր 125 մարդ։ Բնակավայրը զբաղեցնում է 0,152 կմ²։
Արտաքին հղումներ
Կատեգորիա:Ուկրաինայի Նիկոլաևի մարզի Բրատսկոեի շրջանի բնակավայրեր Կատեգորիա:Ուկրաինայի գյուղեր
Դիվիդենդ
Դիվիդենդ (dividend), բաժնետիրական ընկերության շահույթի մի մասը, որ ամեն տարի բաշխվում է բաժնետերերի միջև հարկավճարից, արտադրության ընդլայնման մասնահանումներից, պահուստների համալրումից, վարկի և փոխառությունների տոկոսավճարից և տնօրենների խրախուսումից հետո։ Սովորական բաժնետոմսերի (ձայնի իրավունքով) շահաբաժինը տատանվում է՝ կապված բաժնետիրական ընկերության շահույթի հետ, բաժնետերերի ժողովի որոշումով։ Արտոնյալ բաժնետոմսերի (առանց ձայնի իրավունքի) դիվիդենդը վճարվում է դրանց անվանական արժեքից՝ նախապես սահմանված կայուն տոկոսաչափով։
Դիվիդենդները կարող են վճարվել տարվա ընթացքում մի քանի անգամ։ Կարող են և ընդհանրապես չվճարվել։ Դիվիդենդների վճարումը նվազեցնում է կապիտալացումը և պահանջում է խնայողություններ։ Ֆինանսական տարվա ընթացքում վճարվող դիվիդենդները կոչվում են միջանկյալ կամ նախնական դիվիդենդներ (անգլերեն՝ interim dividend)։ Ֆինանսական տարվա ավարտին վճարվում են ավարտական դիվիդենդներ (անգլերեն՝ final dividend)։
Սովորաբար դիվիդենդները վճարում են դրամի տեսքով։ Նման դիվիդենդները կոչվում են դրամական դիվիդենդներ (անգլերեն՝ cash dividend)։ Բացի այդ՝ դիվիդենդները կարող են վճարվել բաժնետոմսերի (անգլերեն՝ stock dividend) կամ բաժնետիրական ընկերության այլ ունեցվածքի ձևով։
Դիվիդենդների մեծության կրճատմանը նպաստող գործոններ
Ընկերությունները կարող են վճարել ավելի քիչ դիվիդենդներ՝ մի շարք պայմաններից ելնելով․
Կարիքները ներդրումներ կատարելիս, FCFE–ի ամբողջական վճարումը՝ դիվիդենդների տեսքով, կարող է հետաձգվել, որովհետև ընկերությունները կարող են խնայել իրենց դրամական միջոցները չնախատեսված ներդրումներ կամ պահանջմունքներ բավարարելու համար։
Հարկեր, դիվիդենդների հարկադրույքը կարող է լինել ավելի բարձր, քան կապիտալ շահույթի հարկադրույքը։
Հեռանկարների ցուցադրում, դիվիդենդների ավելացումը դիտարկվում է որպես դրական ազդանշան, նվազեցումը՝ բացասական։
Կառավարաբանության հետաքրքրություններ, անընդհատ ընդլայնման մղում, դրամական պաշար ստեղծելու անհրաժեշտություն, որպեսզի դիմակայել շահույթի անկման ժամանակաշրջանում։
Աղբյուրներ
Կատեգորիա:Կորպորատիվ կառավարում Կատեգորիա:Տնտեսագիտական տերմիններ
Բորկու (մարզ)
Բորկու, (Borkou, منطقة بوركو) — վարչական մարզ Չադում։
Մարզի կառավարիչը հանդիսանում է Ռամիդան Էրդիբուն (2008 թվական)։
Աշխարհագրություն
Բորկու մարզը գտնվում է Չադի հյուսիսում և հանդիսանում է տարածքի չափերով ամենամեծ մարզը։ Արևելքում սահմանակցում է Էննդեսի մարզին, հարավում՝ Վադա Ֆերա, Բատհա, Բահր էլ Գազել և Կանեմ մարզերին։ Արևմուտքում գտնվում են Տիբեստ և Նիգեր մարզերը։ Հյուսիսում սահման ունի Լիբիա պետության հետ։
Ծանոթագրություններ
Կատեգորիա:Չադի վարչական բաժանում Կատեգորիա:Չադի մարզեր
Բելմոնտե դե Տախո
Բելմոնտե դե Տախո (Belmonte de Tajo), քաղաք և մունիցիպալիտետ Իսպանիայում, մտնում է Մադրիդ նահանգի մեջ, ինչպես նաև Մադրիդ ինքնավար մարզի մեջ։ Մունիցիպալիտետը գտնվում է Լաս Վեգաս շրջանում։ Տարածքը 23,7 կմ² է։ Բնակչությունը 1488 մարդ (2010 թվականի տվյալներով)։
Արտաքին հղումներ
Կատեգորիա:Մադրիդ ինքնավար համայնքի բնակավայրեր
Քվեմո Կոդիսծկղարո
Քվեմո Կոդիսծկղարո (ქვემო კოდისწყარო), գյուղ Վրաստանում։ Գտնվում է Մցխեթ-Մթիանեթ մարզի Դուշեթի շրջանում ։
Դիրք
Գտնվում է ծովի մակարդակից 870 մետր բարձրության վրա։ Շրջկենտրոն Դուշեթից հեռու է 15 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 14 մարդ ։
Ծանոթագրություններ
Կատեգորիա:Վրաստանի գյուղեր Կատեգորիա:Դուշեթի շրջան
Հարուստ հայրիկ, աղքատ հայրիկ
Հարուստ հայրիկ, Աղքատ հայրիկ (Rich Dad Poor Dad), գիրքը ամերիկացի (ճապոնական ծագմամբ) գործարար, ներդնող, գրող և ուսուցիչ Ռոբերտ Կիյոսակիի և նրա գործընկեր ու հաշվապահ Շերոն Լեկտերի համատեղ աշխատանքն է, հրատարակվել է 2000 թվականի ապրիլի 1-ին։ Գրքում ներկայացված է տարբեր սոցիալական խավերի երկու հայրերի պատմությունը, ցույց տալու համար, թե ինչ են սովորեցնում հարուստ հայրերն իրենց երեխաներին և ինչ չեն սովորեցնում աղքատները։ Այս գրքի հիմնական առաքելությունը ընթերցողին ֆինանսական գրագիտություն սովորեցնելն է (ֆինանսական կրթություն), բիզնես սկսելու և ձեռք բերելու հմտություններ՝ ակտիվների ներդրմամբ, անշարժ գույքի ներդրմամբ։ Ինչպես նաև գիրքը բարձրացնում է ֆինանսական մտածողությունը (ֆինանսական IQ), բարելավվում գործարար և ֆինանսական հմտությունները։ «Հարուստ հայրիկ, աղքատ հայրիկ» գիրքում կան առակային ոճով գրված հատվածներ, որտեղ Կիյոսակին ներկայացնում է իր կյանքի պատմությունը՝ հիշողություններն իր մանկության, «երկու հայրիկների» և նրանցից ստացած դաստիարակության տարբերությունների մասին ։
Սյուժե
Գրքի հերոսը ծնվել էր քաղաքացիական ծառայողի՝ բավական հաջողակ ուսուցչի ընտանիքում, ով վատ չէր վաստակում, սակայն միշտ բախվում էր գումարի չբավականացնելու խնդրի հետ։ Այդ մարդը Ռոբերտ Կիյոսակիի հարազատ հայրն էր, սակայն կար ևս մեկ մարդ, ում Կիյոսակին կոչում էր «հարուստ հայրիկ»։ Դա նրա ընկերոջ՝ Մայքլի հայրն էր՝ ոչ լավ կրթությամբ մի մարդ, ով որոշել էր զբաղվել բիզնեսով և դարձել էր Հավայան կղզիների ամենահարուստ մարդկանցից մեկը։ Ռոբերտ Կիյոսակիի երկու հայրիկներն էլ սովորեցնում էին նրան իրենց կյանքի արժեքները և տալիս էին միանգամայն տարբեր կրթություն և գիտելիքներ։ Ռոբերտ Կիյոսակիի հարազատ հայրը, ասում էր նրան, որ պետք է լավ սովորել դպրոցում, ստանալ լավ կրթություն և այդ դեպքում միայն կկարողանա գտնել բարձր աշխատավարձով աշխատանք։ Հարուստ հայրիկն ընդհակառակը, կոտրում էր բոլոր կարծրատիպերն ու փոխում տղայի հոգեբանությունը։ Նա գտնում էր, որ մարդկանց 95%-ը սովորում է կանոններ դպրոցում և հետևում դրանց ողջ կյանքի ընթացքում, հենց դրա պատճառով էլ աղքատ է։ Իսկ ահա մարդկության 5%-ը սովորում է այլ կանոններ՝ կյանքի կանոններ։ Հենց այդ կանոններն է բացահայտում Ռոբերտ Կիյոսակին այս գրքում։ Ահա դրանցից մի քանիսը՝
Գրքի հիմնական սկզբունքները
Գիրքը բացահայտում է հարուստ մարդկանց ֆինանսական գրագիտության գաղտնիքները։ Ռոբերտ Կիոսակին վստահ է, որ հարստության ցուցանիշն ամենևին այն չէ, թե որքան եք վաստակում, այլ այդ վաստակածը խնայելու մեջ է։ Ակտիվներ են`
Գրքի մասին
«Հարուստ հայրիկ, աղքատ հայրիկ» գիրքը վաճառվել է ավելի քան 32 միլիոն օրինակով, ավելի քան 52 լեզուներով, 109 երկրներում։ Գիրքը ստացել է դրական կարծիքներ որոշ քննադատների կողմից։
Արտաքին հղումներ
Կատեգորիա:Անգլերեն գրքեր Կատեգորիա:Բիզնես գրքեր Կատեգորիա:Անգլերեն գրականություն
Աբդուլրազակ Գուռնա
Աբդուլրազակ Գուռնա (, عبد الرزاق گرناہ, ), տանզանիացի գրող, որը գրում է անգլերեն։ Ապրում է Մեծ Բրիտանիայում։ Գրականության Նոբելյան մրցանակի դափնեկիր (2021 թվական)։
Նա հեղինակել է «Դրախտ» (1994 թվական) վեպը, որն ընդգրկվել է Բուքերյան և Ուիթբրեդյան մրցանակի երկար ցուցակում, «Դեզերտիրստվո» (2005 թվական) և «Ծովի մոտ» (2001 թվական), որն էլ ներառվել է Բուքերյան մրցանակի երկար ցուցակում և Los Angeles Times Book Prize գրքային մրցանակի կարճ ցանկում։
Կենսագրություն
Ծնվել է Զանզիբար կղզում 1948 թվականին արաբական ծագումով մահմեդական ընտանիքում։ 1968 թվականին Զանզիբարում հակաարաբական տրամադրությունների պատճառով տեղափոխվել է Մեծ Բրիտանիա, որտեղ շարունակել է ուսումը։ 1980-1982 թվականներին դասախոսել է Նիգերիա յի Բայերո համալսարանում։ 1982 թվականին պաշտպանել է իր դոկտորի կոչումը Մեծ Բրիտանիայի Քենթի համալսարան ում։ 1985 թվականին նա ընդունվել է որպես ուսուցիչ իր մայր բուհում և դասախոսություններ կարդացել հետգաղութային գրականության և սփյուռքի գրողների աշխատանքի վերաբերյալ, հիմնականում Արևելյան Աֆրիկա յի, Հնդկաստան ի և Կարիբյան ավազանի բրիտանական գաղութներից։ Ներկայումս, որպես պրոֆեսոր, նա ղեկավարում է Քենթի համալսարանի անգլերենի ամբիոնի ասպիրանտուրան ։
Նա դարձավ «Աֆրիկյան գրականության էսսեներ» երկհատոր ժողովածուի գլխավոր խմբագիրը .։ Նա Սալման Ռուշդիի և Վասաֆիրի ամսագրի խմբագիրն է։ Հետգաղութային մի շարք ժամանակակից գրողների, այդ թվում՝ Վիդիադհար Սուրաջպրասադ Նայփոլի, Սալման Ռուշդիի և Զոի Ուիքոմբ մասին ուսումնասիրությունների հեղինակն է։
2021 թվականին նա ստացել է գրականության Նոբելյան մրցանակ «գաղութատիրության հետևանքների և փախստականի ճակատագրի անզիջում և սրտացավ ուսումնասիրության համար՝ մշակույթների և մայրցամաքների միջև անդունդում» .։
Վան Աբբե թանգարան
Վան Աբբե թանգարան (Van Abbemuseum),  մոդեռնիզմի և ժամանակակից արվեստի  թանգարան , որը գտնվում է Այնդհովենի (Նիդեռլանդներ) կենտրոնում, Դոմմել գետի արևելյան ափին։ Հիմնադրվելով 1936 թվականին՝ նա կրում է իր հիմնադրի՝ Հենրի վան Աբբեի անունը, որը ժամանակակից արվեստի սիրահար էր և ցանկանում էր այն նվիրել Այնդհովենին։ 2010 թվականի դրությամբ թանգարանի հավաքածուն ներառում էր ավելի քան 2800 արվեստի գործեր, որոնցից 1000-ը՝ քանդակներ, գեղարվեստական ինստալյացիաներ և տեսանկարչական աշխատանքներ։
Թանգարանն ունի 9825 մ² տարածք և Լազար Լիցիսկիի՝ աշխարհի ամենամեծ հավաքածուն։ Մնացածի հետ մեկտեղ թանգարանի հավաքածուի մեջ ցուցադրվում են Պաբլո Պիկասոյի և Վասիլի Կադինսկու գործերը։ Թանգարանի գրադարանն ունի Եվրոպայի ամենամեծ՝ 1930-ականների նկարիչների ռուսերեն գրքերի հավաքածուն և վիմագիր հրատարակությունները, «LS collection» հիմնադրամը ։
Պատմություն
Թանգարանի նախնական հավաքածուն ձեռք է բերվել Այնդհովենի քաղաքային խորհրդի կողմից 1934 թվականին՝ համաձայնեցվելով անհատական կոլեկցիոներ և տեղական ծխախոտ արտադրող Հենրի վան Աթթեի հետ,որի գործարանը ֆինանսավորեց թանգարանի շենքի կառուցումը, որը բացվեց 1936 թվականին։ Այն նախագծվել է ճարտարապետ Ալեքսանդր Քրոֆոլլերի կողմից և հանդիսանում է պատկերասրահների սիմետրիկ հավաքածու՝ ավանդական ոճով։ Թանգարանը հրապարակումներում մինչև 1990 թվականը կոչվում էր «Stedelijk Van Abbemuseum», որից հետո ստացավ ներկայիս անվանումը։
Քանի որ թանգարանի շենքը չէր համապատասխանում ժամանակակից պահանջներին, կառուցվեց նոր կցակառուցվածք, այդ թվում 27 մետրանոց աշտարակ, որը նախագծվել էր Աբել Քենի կողմից։ Այն բացվել է 2003 թվականին Բեատրիս թագուհու ներկայությամբ։
2011 թվականին թանգարան են այցելել 96750 մարդ, իսկ 2012 թվականին՝ 98100.
Հավաքածու
Թանգարանի հավաքածուն առավել ակտիվորեն զարգացավ Թդի դե Ուայլդի և Ռուդի Ֆուքսի ղեկավարությամբ ։ Այն ժամանակ, երբ Էդի դե Ուայլդը գնում էր Պիկասոյի և այլ արվեստագետների դասական մոդեռնիստական գործեր, Ֆուքսը ձեռք էր բերում իր սերնդի նկարիչների գործեր, մասնավորապես՝ կոնցեպտուալ գործեր ամերիկյան և գերմանական նկարչությունից։
Ներկայիս տնօրեն Չարլզ Էշը ընդլայնեց թանգարանում ներկայացված արվեստի աշխարհագրությունը՝ կենտրոնանանալով Կենտրոնական և Արևելյան Եվրոպայի արվեստագետների աշխատանքների գնման վրա, այդ թվում՝ Նեդկո Սոչակովի, Մլադեն Ստիլնովիչի, Վիլհելմ Սասնալի, Արթուր Զմինսկու, ինչպես նաև իսրայելացի նկարիչ Յաել Բարտանացի տեսանկարչական աշխատանքների վրա։
Վերջին ձեռքբերումները ներառում են Պաբլո Պիկասոյի, Վասիլի Կոնդինսկու և Պիես Մոնդրիանի ստեղծագործությունները։ Թանգարանը նաև աշխարհահռչակ է նրանով, որ ունի Լազար Լիցիսկիի ամենամեծ հավաքածուներից մեկը։
Թանգարանում պահվում են նաև իրավիճակը ներկայացնող Ժակլին դե Յոնգի պաստառների հավաքածուն, որոնք պատրաստվել են Փարիզում 1968 թվականի մայիսին։
Արտաքին հղումներ
Կատեգորիա:Ժամանակակից արվեստի թանգարաններ Կատեգորիա:1936 հիմնադրումներ Կատեգորիա:1936 հիմնադրված թանգարաններ
Կամիլլո Բենսո Կավուր
Կավուր Կամիլլո Բենսո (Camillo Paolo Filippo Giulio Benso, ), կոմս, Պիեմոնտի (Սարդինիայի թագավորության) և Իտալիայի վերամիավորման ժամանակաշրջանի պետ. գործիչ և դիվանագետ, բուրժուականացող ազնվականության և չափավոր լիբերալ միապետական բուրժուազիայի գաղափարախոս ու առաջնորդ։ 1850—1852 թվականներին՝ մինիստր, 1852—1861 թվականներին (բացի 1859 թվականից)՝ Պիեմոնտի վարչապետ, միաժամանակ՝ տարբեր մինիստրությունների ղեկավար։ Կամիլլոյի նպատակն էր Իտալիայի միավորումը Սավոյական դինաստիայի իշխանության ներքո։ 1861 թվականին Իտալիայի միասնական թագավորության հռչակումով դարձավ երկրի վարչապետ։
Ծանոթագրություններ
Կատեգորիա:Իտալիայի քաղաքական գործիչներ Կատեգորիա:Իտալիայի վարչապետներ Կատեգորիա:Իտալիայի թագավորություն (1861–1946) Կատեգորիա:Իտալացի դիվանագետներ Կատեգորիա:Իտալացի գործարարներ Կատեգորիա:Պետական գործիչներ
Ստարի Դվոր (գյուղ, Դեմիդովսկի շրջան)
Ստարի Դվոր (Старый Двор), գյուղ Ռուսաստանի Սմոլենսկի մարզի Դեմիդովսկի շրջանի կազմում։
Բնակչությունը 2007 թվականին գրանցված տվյալներով կազմում էր 57 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Դեմիդովսկի շրջանի բնակավայրեր